**Тэма:Вобразная сістэма аповесці В. Быкава “Сотнікаў”**

Мэта: Прааналізаваць вобразы Сотнікава і Рыбака, а таксама персанажаў другога плану ў аповесці.

Задачы:

1Развіваць уменні вучняў характарызаваць вобразы-персанажы і выяўляць аўтарскую пазіцыю.

2 Абгрунтоўваць уласную ацэнку герояў і падзей.

3 Садзейнічаць выхаванню духоўнасці вучняў праз асэнсаванне ўяўяных і сапраўдных каштоўнасцей жыцця.

Этап вывучэння твора: арыенціровачныя заняткі.

Ход урока

**Арганізацыйны момант**

**Праверка дамашняга задання**

–На мінулым уроку мы з вамі пашыралі веды пра жыццёвы і творчы шлях В.Быкава. Па звестках міжнароднай арганізацыі ЮНЕСКА, у 80-я гады мінулага стагоддзя В.Быкаў быў у ліку самых вядомых і чытаемых пісьменнікаў свету, што яго вядомасць не страчана і сёння, у пачатку XXI стагоддзя. Яго творы перакладзены на мноства моў свету. Яны ўражваюць чытачоў сумленнасцю і мужнасцю быкаўскай праўды аб вайне. Смерць некалькі разоў была побач з В. Быкавым, але лёс яго збярог. Таму, пачынаючы сваю творчую дзейнасць, ён вырашыў паказаць веліч подзвігу чалавека, паказаць праўдзіва, бо на вайне, як і ў мірным жыцці, поруч з самаахвярнай гібеллю за незалежнасць Радзімы і чалавецтва ад фашызму – прыкрае прыстасаванства, ілжэгеройства, імкненне да гучнай славы.

–Давайце звернімся да слоў Р.Барадуліна наконт свайго паплечніка В.Быкава. Чаму Р. Барадулін прапануе нашча спасцігаць В. Быкава: чытаць і думаць пра яго?

*Словы Р. Барадуліна з трыпціха “Апостал нацыі”:*

*“Нашча трэба чытаць Быкава.*

*Нашча трэба думаць пра Быкава. Нашча трэба хінуцца душой да святла слова ягонага.*

*Чытаць нашча, каб прычасціцца да бязлітаснай праўды, няўтульнай і мулкай, цвярозай і незалежнай, нішчымнай і раздзетай.*

*Думаць нашча, каб ачысціцца ад похапкавасці і мітусні, ад лісівай хлусні і марнай мітрэнгі, ад нікчэмнага гневу і самазжэрнай зайздрасці.*

*Хінуцца нашча душой, каб святло слова існага прагла смагу і дух угрунтавала смуткам Быкава, нясхібнасцю Быкава”.*

**ДАВЕДКА**. Нашча — не еўшы нічога;

похапкавасць - паспешнасць, няўважлівасць, павярхоўнасць;

марна — дарэмна,без карысці (рабіць што­небудзь);

мітрэнга — непакой, клопат, непрыемнае здарэнне;

нішчымны — посны, пусты, без нічога (пра ежу).

–Чаму паэт назваў В. Быкава апосталам нацыі?

*Гэтым выказваннем Р. Барадулін пераконвае, што творчасць В. Быкава, яго запавет быць духоўна моцнымі, нязлом нымі («нясхібнымі») павінен асэнсаваць кожны беларус. Нашча звычайна чытаюць малітву, ходзяць у храм на споведзь, да прычасця, нашча — каб захаваць чысціню святых Боскіх таямніц. Так, сваім метафарычным словам Р. Барадулін падкрэслівае, што быкаўская творчасць і праў да неабходныя кожнаму з нас для грамадзянскага станаўлення, духоўнай і светапогляднай сталасці. Менавіта таму, каб спасцігнуць глыбокую змястоўнасць твораў пісьменніка, зразумець яго заклапочанасць лёсам і будучыняй беларусаў, быкаўскія старонкі, кнігі трэба чытаць уваж ліва, засяроджана, разумеючы яго горкую, бязлітасную, балючую праўду аб вайне, подзвігу, смерці, здрадніцтве.*

–Які ён – герой Быкава? *Любімыя героі В.Быкава – гэта звычайна людзі, якія, аднак, маральна і духоўна моцныя і застаюцца мужнымі і высакароднымі нават перад пагрозай смерці.*

У цэнтры ўвагі пісьменніка не апісанне баёў, важных ваенных аперацый, а псіхалогія, духоўны стан чалавека на вайне, на мяжы жыцця і смерці. Яго героі пастаўлены ў такія ўмовы, калі выяўляецца іх сапраўдная сутнасць – высокая маральнасць ці амаральнае прыстасаванства.

**Мэтаматывацыйны этап**

–Дома вы пазнаёмілісь з творам В. Быкава “Сотнікаў”.

–Як вы думаеце, ці можа чалавек перамагчы абсталіны?

–Хто з герояў аповесці ўразіу вас найбольш і чаму?

–Чаму рашэнне памерці з годнасцю выбірае толькі Сотнікаў? Чаму яно не прымальна для Рыбака?

**Вызначэнне вучнямі мэты і задач урока**

–Сёння на ўроку мы з вамі будзем разглядаць вобразы Сотнікава і Рыбака, а таксама персанажаў другога плану ў аповесці. Якія задачы нам неабходна вызначыць?

**Уступна слова пра аповесць “Сотнікаў”**

–Асноўная мастацка-даследчая ўвага аўтара скіравана на асээнсаванне складанай філасофскай праблемы “чалавек і абставіны”. Ва ўмовах партызанскай барацьбы, супраціўлення на акупіраванай тэрыторыі абставіны вельмі часта ставілі чалавека перад нялёгкім выбарам: жыць і паміраці сумленна ці любой цаной зберагчы сваё адзінае бясцэннае жыццё. Часта неабходнасць заставацца да канца чалавекам вымагала за лепшае прыняць смерць, чым імкнуцца прадоўжыць уласнае існаванне. Многім людзям у тых умовах хоцелася сумсціці несумяшчальнае.

–Скажыце, калі ласка, чаму пункт “чалавек і абставіны ляжыць у аснове галоўнага героя Быкава?

**Выяўлення глыбіні і асаблівасцей чытацкага ўспрымання**

Самастойная работа вучняў

–Запоўніце калі ласка, табліцы.

***Складзіце параўнальную характарыстыку Сотнікава і Рыбака.***

|  |  |  |
| --- | --- | --- |
| **Характарыстыка** | **Сотнікаў** | **Рыбак** |
| Паходжанне герояў |  |  |
| Асаблівасці выхавання |  |  |
| Фізічны стан |  |  |
| Знешні выгляд |  |  |
| Асаблівасці характару |  |  |
| Жыццёвыя каштоўнасці і ідэалы |  |  |
| Стаўленне да воінскага абавязку |  |  |
| Адносіны да смерці |  |  |
| Сутнасць прозвішча |  |  |

***Складзіце характарыстыку другарадным героям твора.***

|  |  |  |  |
| --- | --- | --- | --- |
| **Крытэрыі** | **Дзёмчыха** | **Бася** | **Качан** |
| Апісанне знешнасці |  |  |  |
| Недалёкае мінулае |  |  |  |
| Паводзіны ў час рэйда |  |  |  |
| Асноўная рыса характару |  |  |  |
| Адносіны да іншых людзей |  |  |  |

**Другарадныя вобразы.**

–Калі у якіх сітуацыях адбываецца знаемства чытачоў са старастам Качаном, Дзёмчыхай і Басяй ?

–Як Пётра сустрэў партызан ?

–Як аутар апісвае знешній выгляд і паводзіны герояу?

–Як сустрэлі дзеці, а потым і маці няпрошаных гасцей?

–Якія маральныя якасці пры гэтым выяуляюць Аугіня і яе дзеці?

–Што вам вядома пра лес яурэйскага насельніцтва у гады выйны?

–Што шукала у натоўпе у апошнія імгенні жыцця Бася?

**Фзкультхвілінка**

Звярніце увагу на эпізадычныя вобразы палкоўніка, нязломнасць якога ўразіла Сотнікава, і безыменнага лейтэнанта, які кінуўся з нажом на канваіра, каб у іншых палонных з’явілася магчымасць ратаваць жыццё.

–Чаму рашэнне памерці з годнасцю выбірае толькі Сотнікаў? Чаму яно непрымальнае для Рыбака?

З першай і да апошняй старонкі твора характар Сотнікава, яго лад думак і спосаб жыцця застаюцца нязменнымі. Абставіны знішчаюць яго таму, што ён падначалены не ім, а сваім прынцыпам і логіцы. Гэта дапамагае герою вытрываць усе фізічныя і маральныя пункты, аднак адымае жыццё. Нічога страшнага ён не мог сабе дазволіць.

–Як жа і чаму атрымалася, што Рыбак стаў здраднікам?

*У артыкуле “Як стваралася аповесць “Сотнікаў” В.Быкаў тлумачыць сутнасць гэтага вобраза: “Рыбак таксама не нягоднік па натуры: складзіся абставіны інакш, магчыма, праявіўся б зусім іншы бок ягонага характару і ён прадстаў бы перад людзьмі ў святле. Але няўмольная сіла ваенных абставін вымусіла кожнага зрабіць самы рашучы чалавечы выбар у жыцці – годна памерці або застацца жыць подла. І кожны выбраў сваё.”*

**Падвядзенне вынікаў**

–Давайце падсумуем нашы здабыткі.

–Чаму пункт “Чалавек і абставіны” ляжыць у аснове стварэння вобразаў герояў?

**Дамашняя заданне**

С. 69, пыт 1

**Рэфлексія**

–На ўроку я паўтарыў …

–Успомніў ….

–Зразумеў, што магу**….**